GENESIS 

Ro Umpisa 



Ro Pagtuga it Dyos ku Kalibutan 

IiKu primero gid, gintuga it Dyos ro kaeangitan ag ro kalibutan. 
20wa pa it korte ro kalibutan ag owa man bisan ano. Natabunan ra 
it tubi ag madueom nga mayad. Sa ibabaw it tubi nagabinantay ro 
Espirito it Dyos. 

3Ag nagsugo ro Dyos, "Maghayag eon!" Ag naghayag dayon. 
4Naila ro Dyos sa anang hakita nga kahayag. Ana rayon nga gin-obra 
nga may oras para sa kahayag ag para sa kadueom. 5Gintawag nana 
nga adlaw ro kahayag ag gabii ro kadueom. Ag nagtaliwan ro primero 
nga adlaw. 

6Ku masunod nga adlaw, nagsugo ro Dyos, "Magpaeain ro tubi sa 
daywa ka lugar, sa eangit ag sa kalibutan.*' Ag natuman ro anang 
ginsugo. 7Ana rayon nga ginbutangan it ueot agod magpaeain sa tubi 
sa eangit ag sa tubi sa kalibutan. SAg gintawag nana nga kahanginan 
ro ueot nga anang gin-obra. Ag nagtaliwan ro pangaywa nga adlaw. 

^Ku masunod nga adlaw, nagsugo ro Dyos, "Magtipon ro tubi sa 
kalibutan sa sangka lugar agod makatunga ro eugta." Ag natuman ro 
ana nga ginsugo. lOGintawag it Dyos ro mamaea nga parti nga "eugta" 
ag ro nagtipon nga tubi hay gintawag nana nga "eawod''. Naila ro 
Dyos sa anang hakita. UTapos hay nagsugo eon man imaw, 
"Magpatubo ro eugta it nagkaeain-eaing nga klase it mga tanom 
pareho it hilamunon, mga ginatanom sa eanas, ag mga nagabunga nga 
mga kahoy. Ag kada klase hay may busoe agod magatubo ag 
magaabo." Ag natuman ro anang ginsugo. i^Ngani nagtubo eon ag 
nageangbo ro mga hilamunon, mga ginatanom sa eanas ag mga kahoy ag 
ro tanang klase it tanom. Naila ro Dyos sa anang hakita. i3Ag 
nagtaliwan ro ikatatlong adlaw. 

i4Ku masunod nga adlaw, nagsugo ro Dyos, "Magpakita sa 
kaeangitan ro mga nagatao it kahayag agod may gapaeain sa adlaw ag 
sa gabii. Mangin taeandaan sanda ra it mga inadlaw, binuean ag 

dinag-on i5ag magatao man it kahayag sa kalibutan." Ag natuman ro 
ginsugo it Dyos. iWgani, nagtunga ro mga bituon ag buean agod 
magahayag kon gabii. Nagtunga man ro adlaw agod magahayag kon 
adlaw. i7,i8Mawron nga ginbutang it Dyos ro mga iwag ngara sa 
kaeangitan agod nga maghayag sa kalibutan sa adlaw ag sa gabii ag 
agod magpaeain sa kadueom ag sa kahayag. Ag naila ro Dyos sa 
anang hakita. i^Ag nagtaliwan ro ikaap-at nga adlaw. 

20Ku masunod nga adlaw, nagsugo ro Dyos, "Magkabuhi sa eawod 
ro tanan nga klase it isda ag iba pang mga kasapatan sa eawod ag 
mageueupad man ro mga pispis sa kahanginan/' 2iNgani gintuga it 
Dyos ro mga higante nga mga kasapatan sa eawod ag ro tanan nga 
mga nagaistar sa tubi ag pati man ro tanang klase it pispis. Ag naila 
ro Dyos sa ana nga hakita. 22Ginbendisyunan sanda ra it Dyos ag 
ginhambae, "Mag-abo kamo, mga isda, ag pun-a ninyo ro eawod. Ag 
mag-abo man kamo, mga pispis." 23Ag nagtaliwan ro ikalimang adlaw. 

24Ku masunod nga adlaw, nagsugo ro Dyos, "Magkabuhi sa eugta 
ro tanan nga klase it sapat, mga ilahas ag mga mahugop, maeagko ag 
maintok." Ag natuman ro ana nga ginsugo. 25Ngani gintuga ra tanan 
it Dyos ag naila imaw sa anang hakita. 

26Naghambae dayon ro Dyos, "Matuga kita it tawo ag obrahon 
naton nga makaton. Sanda ro magagahom sa mga kasapatan ag mga 
kaisdaan ag mga kapispisan." 27,28Ngani nagtuga ro Dyos it tawo ag 
gin-obra nana nga makana. Nagtuga imaw it eaki ag bayi ag 
ginbendisyunan nana sanda. Ginhambae nana kanda, "Magpangunga 
kamo agod mag-abo ro mga tawo iya sa kalibutan. Kamo ro 
magagahom sa bilog nga kalibutan pati sa mga kasapatan, kapispisan 
ag kaisdaan. 29Ginatao ko man kinyo nga pagkaon ro tanan nga tubas 
it mga tanom sa eanas ag pati man ro mga bunga it kahoy. 30Pero sa 
mga sapat ag mga pispis ginatao ko nga pagkaon ro hilamunon ag ro 
ibang mga tanom." Ag raya hay natuman. 3iNgani nga gintan-aw it 
Dyos ro tanan nana nga tinuga ag naila gid imaw. Ag nagtaliwan ro 
ikaan-om nga adlaw. 



2iNgani natapos eon ro pagtuga it Dyos sa kaeangitan ag sa 
kalibutan. 

2Sa sueod it an-om nga adlaw natapos nana ro pagtuga ngani sa 
ikapito nga adlaw nagpundo imaw sa anang gin-obra ngato. 
3Ginbendisyunan nana ro ikapito nga adlaw ag gin-obra nana nga 
sagrado ro kada ikapito nga adlaw tungod natapos ro anang pagtuga 
ag nagpundo imaw sa raya nga adlaw. 4Ag makaruyon ro pagtuga it 
Dyos sa kaeangitan ag sa kalibutan. 

Si Adan ag si Eba. 

Tag gintuga it Ginuong Dyos ro kaeangitan ag ro kalibutan, Sowa 
pa it mga hilamunon ag mga tanom sa eanas nga nagatubo ag owa pa 
man it sarang makaon tungod owa pa it tawo nga magapanguma ag 
owa pa man pagpaueana it Dyos. ^Pero may busay nga nagabunyag sa 
eugta. 7Nagbuoe dayon it eapok ro Ginuong Dyos ag ana ra nga 
gin-obra nga tawo. Ana ra nga ginhuypan it ginhawa sa ilong ag nabuhi 
ro tawo. 

sPagkatapos, nag-obra it taeamnan ro Ginuong Dyos sa Eden, sa 
nasidlangan. Idto nana ginpaistar ro tawo. ^Ginpatubo it Dyos idto ro 
tanang klase it mga mayad-ayad nga kahoy ag pati man ro nagabunga 
it manamit nga prutas. Sa tunga it taeamnan may daywang ka kahoy. 
Ro sambilog nga kahoy hay nagatao it kabuhi ag ro sambilog hay 
kahoy nga nagatao it kaaeam kon ano ro mayad ag maeain. 

10 Ro suba nga nagailig ag nagabunyag sa taeamnan hay nagasanga 
sa ap-at nga ka suba sa liwan it Eden. iiRo primero hay suba it Pison 
nga nagailig sa bilog nga lugar it Havila. i2Abo nga bueawan, mga 
maeahaeon nga pahumot nga ginatawag nga *bedeliyum' ag mga 
maeahaeon nga mga bato nga ginatawag nga *onix' ro makita sa lugar 
ngara. i3Ro pangaywa nga suba hay suba it Gihon nga nagailig sa bilog 
nga nasyon it Cus. i4Ro pangatlo hay ro suba it Tigris nga nagailig sa 
bilog nga nasyon it Asirya. Ag ro pang-ap-at hay ro suba it Eufrates. 

ispagkatapos, ginpaistar it Ginuong Dyos ro tawo sa taeamnan 
agod imaw ro magbantay ag magpanguma ku Taeamnan it Eden. 
i^Ginhambaean dayon imaw it Ginuong Dyos, "Pwede mo nga 
makaon ro bunga it tanan nga kahoy iya sa taeamnan. i^Pero ayaw gid 
pagkan-a ro bunga it kahoy nga nagatao it kaaeam kon ano ro mayad 
ag ro maeain ay kon kan-on mo ron mamatay ka gid.'' 

I80wa mabuhayi, nagpaino-ino ro Ginuong Dyos, "Bukon it 
mayad nga owa it kaibahan ro tawo. Matuga ako it mangin kaibahan 
nana nga bagay kana ag makabulig man kana." i^Halin sa eapok 
nagtuga ro Ginuong Dyos it mga kasapatan ag kapispisan ag gindaea 
nana sa tawo agod anang hipangaeanan. Ngani kon ano ro itawag 

nana sa mga sapat hay rato ro andang mga ngaean. 20Ginpangaeanan 
nana tanan ro mga sapat ag mga pispis pero owa man gihapon it bagay 
kana nga maging kaibahan. 

2iNgani nga ginpatueog it hamuok ku Ginuong Dyos ro tawo ag 
ana rayon nga binuean it sambilog nga gusok ag ginpaueat nana rayon 
ro ginbuean ngato ku gusok. 22Gintuga it Ginuong Dyos ro bayi halin 
sa gusok ngato ag gindaea nana ra sa eaki. 23Naghambae ro eaki, "Ay 
saeamat, may akon eon nga kaibahan nga pajeho gid kakon. Ro anang 
tue-an ag eawas hay halin sa akong eawas. Pagatawgon ko imaw nga 
'bayi' ay ginbuoe imaw sa eaki." 24Ngani nga ginaaywanan ku eaki ro 
anang mga ginikanan ag nagaiba imaw sa anang asawa agod mangin 
magkapihak sanda it dughan. 

250wa sanda it eambong pero owa sanda nahuya. 

Gineapas it Tawo ro Dyos 

3iSa tanan nga sapat nga gintuga it Ginuong Dyos, ro sawa ro 
pinakatuso. Isaeang adlaw, ginpangutana nana ro bayi, "Matuod gid 
baea nga naghambae ro Dyos nga indi kamo kakaon it bisan ano nga 
bunga it kahoy iya sa taeamnan?" ^Nagsabat ro bayi, "Pwede kami nga 
makakaon it bisan ano nga bunga iya sa taeamnan. 3Pero 
ginhambaean kami it Dyos nga ayaw gid mana ninyo pagkan-a o bisan 
pagtabinga ro bunga it kahoy nga una sa tunga it taeamnan ay kon 
kan-on ngani ninyo ron, mamatay gid kamo." 4Nagsabat ro sawa, "Pati 
ka karon. Bukon it matuod ron, indi kamo mamatay. ^Ginhambae 
man lang ron it Dyos ay hasayran nana nga kon makakaon kamo ku 
bunga ngaron hay mangin pareho eon dayon kamo kana nga maaeam 
ag kasayod kon ano ro mayad ag ro maeain." 

^Hapan-uhan ku bayi nga mayad-ayad gid ro kahoy ag 
makaibog-ibog gid ro anang bunga. Ag naghandom imaw nga mangin 
maaeam ngani nagbuoe imaw it bunga ag ginkaon ra nana. Ana man 
nga gintaw-an ro anang asawa ag ginkaon man rato ku eaki. 
7Pagkakaon nanda, nakasayod eagi sanda nga owa sanda it eambong 
ngani nagbuoe sanda it mga dahon ag gin-obra nanda nga tabon sa 
andang eawas. 

8Tag hapunanon eon, habatian nanda ro Ginuong Dyos nga 
nagatikang una sa taeamnan ngani nagpanago sanda sa mga kahoy. 
^Pero gintawag it Ginuong Dyos ro eaki, "Siin ka ay?" lONagsabat ro 
eaki, "Habatian ko nga nagapaadto ka sa taeamnan pero nagpanago 
ako ay nahadlok ako ag nahuya kimo ay owa abi ako it eambong." 

iiNagpangutana ro Dyos, "Sin-o kimo nagliambae nga owa ka it 
eambong? Ginkaon baea ninyo ro bunga nga indi ko kinyo ipakaon 
ay?'* i2Nagsabat ro eaki, "Ro bayi nga ginpaiba nimo kakon, ana ako 
nga gintaw-an it bunga ag ginkaon ko rato." i3Ginpangutana it 
GiNUONO Dyos ro bayi, "Ham-an it gin-obra mo ra?'' Nagsabat ro 
bayi, "Ro sawa abi ana ako nga ginluko nga kan-on ko ro bunga." 

Ginsumpa it Dyos ro Sawa, ro Bayi ag ro Eaki 

i4Ginhambaean ku Ginuong Dyos ro sawa, "Tungod sa imong 
maeain ngara nga ginhimo, pinahan ko ikaw. Sa tanan nga sapat ikaw 
eang ro magaantos ku sumpa ngara: Umpisa makaron hasta nga 
nagakabuhi ka magakamang ka ag tapu-tapu ro imong pagakan-on ag 
ikaw ro pinakaapi sa tanan nga mga sapat. i5Magadueumtanan kamo 
ku bayi hasta hin-uno. Ro imo ag ana nga mga inapo hay mangin 
magkaaway. Ro anang inapo ro magaeusak sa imong ueo ag imong 
pangton ro andang^ buoe." 

i^Naghambae man ro Dyos sa bayi, "Dugangan ko pa gid ro imong 
kalisod sa imong pagnabdos kapin pa sa imong pag-unga. Pero bisan 
pa kara, handumon mo gihapon ro imong asawa ag imaw ro 
magagahom kimo." 

i7Naghambae man ro Dyos sa eaki, "Tungod sa imong pagpati sa 
imong asawa ag ginkaon mo ro bunga nga ginbawae ko kinyo, 
sumpaon ro eugta. Ngani hasta may ginhawa ka, magapangabudlay ka 
anay bago ka makaani. iSAbo nga hilamunon, siit ag mga gumo-gumo 
ro magatubo sa imong ginaumahan ag mapilitan ka nga mag-usoy it 
sarang makaon nga mga tanom sa bukid. i^Hasta nga magbalik ka sa 
eapok nga imong ginhalinan, magapatueo ka anay ku imong hueas 
bago ka makakaon. Sa eugta ka naghalin sa eugta ka man gabalik." 

20Ginpangaeanan ni Adan^ it Eba ro anang asawa tungod imaw ro 
Ina it tanan nga mga tawo.' 2iGintaw-an sanda it Ginuong Dyos it 
eambong nga panit it sapat agod itabon sa andang e^was. 

Gintabog sanda it Dyos Paguwa sa Taeamnan it Eden 

22Pagkatapos, naghambae ro Ginuong Dyos, "Hara, pareho eon 
katon ro tawo nga nakasayod kon ano ro mayad ag ro maeain. Indi gid 
dapat imaw makakaon ku bunga it kahoy nga nagatao it kabuhi ay kon 
makakaon imaw kara magakabuhi imaw hasta sa owa it katapusan." 
23Ngani gintabog sanda it Ginuong Dyos paguwa sa Taeamnan it Eden 
ag ginpauma sa eapok nga andang ginhalinan. 24Pagkaguwa nanda, sa 



« o§m^ man nga "anang*' 

b ihAdam hay Hebrohanon nga ngaean nga nagakahueugan nga "tawo' 

sidlangan ku taeamnan hay ginpabantayan ft Ginuong Dyos sa mga 
anghel nga matsa mga maeagko nga sapat nga may pakpak. Ag may 
ginbutang man imaw nga nagadabdab nga espada nga nagabaeabag sa 
mga aeagyan agod owa it makapaeapit sa kahoy nga nagatao it kabuhi. 



GENESIS 
AKLANON 
SIL. Philippines 
Poul Jensen 
International Bible Society 
Januarv 1989 



